शुक्रवार, 6 दिसंबर, को जिओ टीवी पर शुरू होने के एक दिन बाद भी पाकिस्तान आइडल हैशटैग ट्विटर पर टॉप ट्रेंडिंग टॉपिक्स में से एक बना हुआ है.इस कार्यक्रम के एक टेलीकॉम स्पॉन्सर के एक ट्वीट के जवाब में 'मोहम्मद अयाज़' कहते हैः "मुझे लगता है कि यह मेरी उम्मीदों पर खरा नहीं उतरा है क्योंकि वह भारतीय जजों की नकल करने की कोशिश कर रहे थे, उनका अपना कोई स्टाइल नहीं है."'फ़रीहा' पोस्ट करती हैः "#पाकिस्तानआइडल जहां #बॉलीवुड के गाने गाए जा रहे हैं और विजेता #भारत जाकर उनके लिए गाएगा और #पाकिस्तान का नाम रोशन करेगा."फ़्राइडे टाइम्स की फ़ीचर एडिटर 'सबाहत ज़कारिया' ने ट्वीट कियाः "जब मैंने कहा कि क्या विडंबना है कि पाकिस्तान आइडल में भारतीय गाने गाए जा रहे हैं तो मेरा मतलब यह नहीं था कि ऐसा नहीं होना चाहिए. मैं तो बस विडंबना बता रही थी."साक़िब मेनन ने ट्वीट किया, "#पाकिस्तान आइडल की जो झलकियां #जियो पर दिखाई गई हैं उससे तो यही लगता है कि असली संगीत प्रतिभा ढूंढने की कोशिश के बजाय यह एक कॉमेडी शो ही होगा."ख़ान ऑफ़ कराची नाम से एक ग्राफ़िक पोस्ट किया गया और लिखाः एक आदर्श मुस्लिम बनो. मूर्ख आइडल मत बनो, #पाकिस्तान आइडल.पाकिस्तान आइडल के फ़ेसबुक पेज पर सना सोनू लिखती हैं: "प्लीज़ कुछ तो चेंज करो, पूरा इंडिया आइडल है."एक अन्य यूज़र मल्का ए नवाज़ मलिक भी इसी तरह की बात कहती हैः "पाकिस्तानियों.... प्लीज़ कुछ तो चेंज कर लो ए-ज़ेड फॉर्मेट इंडियन आइडल से प्रभावित है...."कार्यक्रम की शुरुआत से ही इसका विरोध किया जा रहा है. इसे बॉयकॉट करने की याचिका डाली गई और फ़ेसबुक पर "स्टॉप पाकिस्तान आइडल" (पाकिस्तान आइडल को रोको) और "स्टॉप ह्यूमिलिएटिंग पाकिस्तानः वाय म्यूज़िक आइडल" (पाकिस्तान का अपमान बंद करोः संगीत आदर्श क्यों) जैसे पेज बनाए गए.एक नया पेज "क्वेटा गॉट टेलेंट" (क्वेटा में प्रतिभा है) कार्यक्रम और जियो नेटवर्क की इसलिए आलोचना कर रहा है क्योंकि उसने हिंसाग्रस्त प्रांत बलूचिस्तान की राजधानी क्वेटा में ऑडिशन नहीं रखे.कुछ यूज़र्स ने कार्यक्रम के अंतर्राष्ट्रीय संस्करण के फॉर्मेट और इसके मनोरंजन की तारीफ़ की है.कार्यक्रम के तीन जजों में से एक हदिक़ा कियानी ने पोस्ट कियाः "#पाकिस्तान आइडल कल प्रसारित हुआ और अब भी यह पाकिस्तान का सबसे ज़्यादा ट्रेंडिंग टॉपिक है."मॉडल और अभिनेत्री अमीना शेख़ ने पोस्ट कियाः "#पाकिस्तान आइडल एक उम्दा कार्यक्रम है, बहुत मनोरंजक और मैं देख सकती हूँ जैसे-जैसे कार्यक्रम आगे बढ़ेगा हमारे दर्शक इससे भावनात्मक रूप से जुड़ जाएंगे."यूज़र्स एब्बा क़ुरैशी ने पोस्ट कियाः "#पाकिस्तान आइडल तुमने शाम रंगीन कर दी. मुझे गर्व है कि पाकिस्तान में इतनी ग़ज़ब की प्रतिभा है और इतना कमाल का कार्यक्रम बना है. @मोहिबमिर्ज़ा- कार्यक्रम का सितारा!"(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)